
October ta luna di 
conscientisacion di 
cancer na pecho. 
Laga nos uni pa 
comparti 
conocemento, 
sosten y speransa. 

Cuelyn Wever-Croes 


PROME MINISTER 


Durante su bishita cortico e siman aki na Hulanda pa atende 
cu varios compromiso di trabou, Prome Minister Evelyn Wever- 
Croes y Minister Plenipontenciario na Hulanda, sefior Ady 
Thijsen diabierna a atende e reunion di Conseho di Minister 
di Reino na unda tawata tin riba agenda e cambionan di e Ley 
di Supervision Financiero di Aruba, LAft. Hulanda na ultimo 
momento a propone 3 condicion nobo. 


E PROME CONDICION: Financieel Beheer; e Minister di 
Finansa mester duna extra informacion di e maneho financiero; 


E DI DOS CONDICION: e palabracionnan cu Aruba mester 
haci cu CAft riba e tema di gastonan di personal prome cu e 
ley drenta na vigor; 


E DI TRES CONDICION: tin di haber cu e PPP proyecten. 


“E ta un realidad cu e gobierno anterior a mara Aruba cu e debe 
di PPP proyecten cu financieramente a haci Aruba hopi dafio. 


GOBIERNO DI ARUBA TA 
TRAHANDO PA CONCRETISA 


E TRES 
CONDICIONNAN 
DI HULANDA 


PA ASINA CAMBIO DEN LAFT 
WORDO 
APROBA 


Pa cua motibo, Gabinete Wever-Croes no ta uza PPP aki mas 
y a palabra esaki tambe cu Hulanda. Gobierno tin posibilidad 
pa uza otro proyecto di otro tipo di PPP cu si por ta bon. 


Minister di Husticia, Rocco Tjon ta purbando tur manera pa 
yega na un prison nobo cu pa Aruba aworaki ta un necesidad 
grandi, y pa esaki lo mester uza un tipo di PPP. 


E minister ta na mesa cu CAft tambe riba e tema aki. Gobierno 
di Aruba kier duna CAft un rol tambe ora cu un Gobierno kier 
bay pa un PPP pasobra nos no kier pa tur gobierno den futuro 
bay uza un PPP manera e gobierno anterior a haci, pasobra 
nos lo perde tur loke nos a traha duro pa logra”, Prome Minister 
e enfatisa. 


Prome Minister a duna di conoce cu esaki ta e condicionnan 
cu Gobierno di Aruba y Secretario di Estado Alexandra van 
Huffelen lo traha riba dje y concretisa den e siguiente dianan 
pa asina keda cla cu e cambio di e ley di LAft. MN 

Prome Minister Evelyn Wever-Croes cu biahe 
di trabou pa Hulanda 
"ED 
STE 


PROME MINISTER 
TA NA HULANDA 
CUATRO TEMA 


Prome Minister Evelyn Wever-Croes actualmente ta na Hulanda 
den un biahe di trabou pa atende cuatro tema importante pa 
Aruba. 


RAAD VAN STATE 

E prome tema ta e relacion cu Raad van State. Miembro pa 
Aruba na Raad van State señora 

Milly Schwengle ta tuma despedida di Raad van State e luna 
aki y Raad van State ta organisa un recepcion di despedida 
y pa esaki a invita Prome Minister di Pais Aruba. Señora 
Schwengle a sirbi Aruba 6 aña den Raad van State. Durante e 
6 añanan a traha hopi estrecho cu Gobierno di Aruba pa cual 
tur minister ta agradecido pa su labor y esey Prome Minister 
lo trece padilanti na Hulanda. Mientras tanto e candidato nobo 
lo wordo aproba pronto pa Conseho di Minister di Reino, y lo 
wordo anuncia e ora. 


RELACION EXTERIOR 

E enfasis di e biahe di trabou ta relacionnan exterior. Prome 
Minister hunto cu Director di Departamento di Relacion Exterior 
DBB lo tin numeroso reunion na Ministerie van Buitenlandse 
Zaken pa atende tur tema relaciona cu relacion exterior. E 
tema di Venezuela lo wordo trata como tambe e posibilidadnan 
pa estrecha lasonan comercial cu paisnan den region, 
especialmente Colombia, Republica Dominicana, Panama y 
Merca. E meta ta pa fortifica Departamento di Relacion Exterior 
di Aruba. 

Prome Minister ta invita tambe pa hiba palabra durante e 
conferencia “Shaping Feminist Foreign Policy” di Ministerie 

van Buitenlandse Zaken hunto cu Minister di Relacion Exterior 
Hanke Bruins Slot. 


RELACION DEN REINO 
Un punto cu semper ta haya atencion di Prome Minister ora e 
ta na Hulanda, ta e relacionnan den Reino. Den e cuadro aki 
lo reuni cu varios instancia y persona cu por asisti den esaki. 
Por lo menos un biaha pa aña Prome Minister ta purba atende 
Conseho di Minister di Reino, di cual e ta forma parti, y ora e 
no por tey, ta apodera e Minister Plenipotenciario, den e caso 
aki señor Ady Thijsen. 

Prome Minister a atende e reunion aki siman pasa diabierna. 
Apesar cu Minister Plenipotenciario Ady Thijsen ta haci un 
tremendo trabou na Hulanda, semper ta bon pa e Prome 
Minister mes atende de vez en cuando. 

Ademas Prome Minister lo reuni cu Secretario di Estado 
señora Alexandra van Huffelen y cu Parlamento 
Hulandes. 


ARUBAHUIS 

Finalmente Prome Minister lo atende reunionnan 
cu Minister Plenipotenciario y cu personal di Arubahuis. 
Arubahuis ta nos representacion di Aruba na Hulanda. 
Despues di un periodo dificil cu a conduci na investigacionnan 
administrativo, ta bon pa mira cu tin e trankilidad bek na 
Arubahuis y cu tur hende ta trahando duro den direccion di e 
vision comun: posiciona Aruba den Hulanda y den Europa, y 
asisti nos hendenan na Hulanda. E reunionnan cu Arubahuis 
lo ta dirigi riba esaki. 


Yegando e fin di aña 2023, Prome Minister a indica cu esaki lo 
ta su ultimo biahe di trabou na Hulanda pa e aña aki. MN 

PA GABINETE WEVER-CROES 
INNOVACION DEN 
ENSEÑANSA TA PRIORIDAD 
MINISTERIO DI ASUNTONAN 
GENERAL 


LO INVERTI 400 
MIL FLORIN 


DEN E PROYECTO EDUTECH 
FUND PA E SIGUIENTE ANA 


Recientemente, durante un conferencia di prensa organisa pa 
FUTURA, Prome Minister Evelyn Wever-Croes hunto cu Minister 
di Enseñansa Endy Croes, a anuncia cu e proyecto importante di 
innovacion EduTech Fund, lo continua. E proyecto di innovacion 
aki, a yuda un total di 12 scol na Aruba, adkiri nan materialnan 
digital, facilitando e maestronan den nan sistema di duna les, y 
haciendo enseñansa mas atractivo y agradabel pa e muchanan. 


Prome Minister a indica cu e prome aña di EduTech tabata un 
exito total, mirando cu FUTURA a ricibi un total di 50 aplicacion 
di scolnan cu ta interesa pa participa. Esaki sigur ta muestra di 
e potencial grandi cu e proyecto aki tin, y e deseo di e scolnan, 
pa crea un ambiente innovativo na scol. Durante e prome aña 
di EduTech, Gobierno a inverti e suma di Afl. 415,000 pa cumpli 
na duna e 12 scolnan ganado nan materialnan digital, cu nan a 
gana. Esaki sigur ta un muestra grandi cu pa Gabinete Wever- 
Croes Il, enseñansa ta un prioridad. 


Mirando e interes grandi di parti di e scolnan pa participa na 
e proyecto di innovacion aki, y e resultadonan positivo cu e 
proyecto aki a trece cu ne den e prome aña, Gobierno di Aruba a 
tuma e decision pa aloca un suma di 400 mil florin pa e proyecto 
aki por continua, dunando asina oprtunidad na mas scol pa por 
gana materialnan digital necesario pa yuda eleva nan sistema di 
enseñansa. 


Pa admira e fruto cu e proyecto aki a duna, y pa mira e dedicacion 
cu cada scol tin pa cu innovacion den enseñansa, Prome Minister, 
a bishita diferente scol, mirando asina, e trabounan di innovacion 
cu cada scol a haci y ta haciendo. Durante su bishita, Prome 
Minister por a nota con importante e proyecto aki ta, den stimula 
innovacion, tecnologia, y interactividad den e scolnan na Aruba. 


"Mi a keda sumamente impresiona, di mira e creatividad cu cada 
scol a desplega pa a gana e proyecto di innovacion. Mi ta gradici 
tur scol cu a aplica na e iniciativa di EduTech, y pa diseña y 
aplica cu un concepto diferente. Nos di Gobierno ta orguyoso di 
EduTech como cu ta e propio maestro/maestranan di cada scol 
ta diseña e proyectonan, identificando retonan y oportunidadnan 
cu kisas un ‘outsider’ no lo por. 


Danki pa kere den innovacion, y pa e esfuerso pa por eleva 
educacion na Aruba, y e experiencia di e studiante y maestro/ 
maestranan den klas. Danki pa kere cu innovacion ta e yabi pa 
nos sigui. Mi ta gradici tambe Minister di Enseñasa Endy Croes 
cu semper ta cla pa permiti nos y yuda den e proyectonan aki" 
Prome Minister a expresa. 


Pa mas informacion y pa aplica por bishita e website www. 
edutecharuba.org mu 

Uns Arends 


MINISTER 


: B AKI 
DEN BARIO 
AWOR TA ACEPTA 
AZETA DI CUSHINA 


Dialuna 30 di october durante un rueda di prensa Minister 
Arends a anuncia cu cuminsando 4 di november te cu 16 di 
december lo acepta desperdicio di azeta di cushina residencial 
na Baki den Bario. 


Baki den Bario cu ya caba tin algun luna andando ta un actividad 
unda cu ta trece diferente baki di desperdicio na cada districto 
di Aruba. Hende por trece nan desperdicio separa pa asina 
wordo procesa debidamente. Pues locual cu ta wordo colecta 
na Baki den Bario ta desperdicio cu lo tabatin chens di termina 
den nos naturalesa. 


Despues di a tende for di nos cumunidad, a añadi mas tipo 
di desperdicio cu ta wordo acepta na e lista. A cuminsa cu 
desperdicio di bulk, construccion, metal, green waste y e-waste 
y incorpora desperdicio di carton y taira den e trayectoria di 
Baki den Bario. Awe Minister Arends a anuncia cu tambe por 
trece azeta di cushina uza. 


Azeta di cushina ta un problema grandi pa nos tuberianan na 


cas y pa nos sistema di rioolering. Pues e awa mescla cu azeta 
cu ta yega nos RWZI ta afecta e planta negativamente. Di tur 
e azeta di cushina cu Aruba ta importa, solamente 15 pa 20 
porciento ta wordo exporta pa recicla. Apesar cu nunca lo nos 
por yega 100%, door di e azeta cu ta wordo absorbi den nos 
cuminda, tin hopi espacio pa mehoracion den e problematica 
aki. 


Pa e motibo aki a anuncia un colaboracion cu Paradise Scrap 
cu ta un compania cu ta colecta azeta di cushina y ta exporta 
esaki pa debido procesamento. Tur azeta di cushina cu nan ta 
colecta ta wordo recicla y converti den ‘bio fuel”. 


Paradise Scrap lo tin un baki na cada evento di Baki den Bario 
cuminsando 4 di november unda cu nan lo colecta azeta di 
cushina. Ta pidi tur esnan cu lo haci uzo di nan servicio na Baki 
den Bario pa por fabor trece nan azeta den contenedornan bon 
cera pa asina preveni cu esaki lo basha. 


Minister Arends ta pidi tur esnan cu lo haci uzo di Baki den 
Bario na Savaneta e fin di siman aki pa prepara y separa bon di 
antemano mirando cu hopi hende ta bin trece nan desperdicio 
y lo probablemente tin fila largo di auto. 


£ Ta haci un yamado na pueblo di Savaneta A 
separa y trece nan desperdicio diasabra awor na 
Veld di Undesa for di 7'or te cu 11'or di mainta. 

Pa mas informacion tocante Baki den Bario por 


bishita https://trashtocasharuba.org/limpilimpi 

MINISTER 


Minister Maduro di Finansa ta informa 
den cuadro di e Landspakket: 


TA BAY EVALUA E 
PROTOCOLNAN 


ENTRE ARUBA Y HULANDA 

PA MIRA SI A CUMPLI CU E META 
PA ARUBA YEGA NA UN FINANSA 
PUBLICO SOSTENIBEL 


Minister Maduro di Finansa a reuni cu representantenan 
di Economisch Bureau Amsterdam kende nan ta haci un 
investigacion pa e Ministerio di Relacion Interior y di Reino 
(BZK) riba e maneho cu ta wordo hiba pa BZK pa asina por 
yuda e Paisnan Aruba, Corsou y Sint Maarten yega na un 
finansa publico sostenibel. Pa Aruba, BZK a haci uzo di e 'tool' 
di Protocol den cual ta pone normanan financiero pa asina por 
cumpli cu e meta pa Aruba por yega na un finansa publico 
sostenibel. 


E intencion di e reunion tabata pa haya sa con den practica 
e Protocolnan entre Aruba y Hulanda a wordo implementa 
y kico e resultado tabata. Tin varios Protocol cu a wordo 
firma entre Aruba y Hulanda. Asina ta haya na aña 2013 e 


Witte Donderdag Akkoord y tambe e Protocol di aña 2015 cu 
normanan financiero cu despues a wordo adapta y prolonga 
na aña 2018 y e mesun Protocol aki a keda prolonga un biaha 
mas na december 2021, memey di e pandemia. 


Den e Protocol tin norma financiero pa e surplus, gasto di 
personal y nivel di debe. Tur cos ta mustra cu Aruba a cumpli 
cu e normanan financiero. Banda di e 'tool' di Protocol, lo 
investiga tambe con hopi Hulanda a yuda cu, por ehempel, 
asistencia tecnico y cu fiansa na interes reduci, pa asina Aruba 
por yega na cumpli cu e meta proponi pa logra un finansa 
publico sostenibel. 


Ta importante pa evalua e manera cu ta traha den Reino 
Hulandes y sigur pa Aruba ta necesario pa mira kico e resultado 
tabata di e Protocolnan firma cu Hulanda. Ta bon pa sa cu e 
supervision financiero di Aruba no ta cay bou di e 'scope' di e 
investigacion aki. Esaki ta debi cu e supervicion financiero di 
Aruba, contrario na esun di e otro Paisnan den Reino Hulandes, 
ta regla den e LAFT cu ta un Ley di Aruba. E LAFT no ta un 
'tool'di BZK manera e RFT, cu ta e Ley di Reino cu ta regla 
supervision financiero na Corsou y Sint Maarten. 


Minister Maduro di Finansa lo keda pendiente pa e resultado di 
e evaluacion aki di e Protocolnan cu ta atende cu e supervision 
financiero di Aruba. Ta bon pa nos tur por sa si BZK a haci 
bon uzo di e '‘toolsnan' na su desposicion y si e 'toolsnan' aki 
berdaderamente a cumpli cu e meta pa cual nan a wordo uza, 
esta mehora e finansa publico di Aruba. MN 

MINISTER 


MINISTER DI TURISMO Y SALUD PUBLICO A REUNI CU 


UN GRUPO DI SPECIALISTANAN DI 


SALUBRIDAD DI MEDELLIN, COLOMBIA 


Diahuebs mainta Minister di Turismo 8 Salud Publico, sr. 
Dangui Oduber tawata tin e honor pa ricibi un delegacion di un 
grupo di dokternan y representatenan di diferente hospitalnan 
y institutonan di Medellin Colombia, encabesa pa Camera di 
Comercio y HollandHouse Colombia. E bishita di e delegacion 
di Colombia ta den cuadro di un “trade mission” cu Aruba. 


E meta di e bishita di e grupo di specialistanan di Colombia, 
tawata uno informativo pa asina haña un miho bista ariba con 
e sector di cuido na Aruba ta organisa. 


Temanan di interes cu a ser discuti ta lo siguiente: Minister 


— om 


Oduber a duna un splicacion amplio di nos sistema di seguro di 
cuido social esta AZV, cual ta basa ariba solidarismo. Tambe a 
enfoca ariba e plan y vision di Ministerio di Salud pa reenforsa 
primer lifia di cuido na Aruba, ampliacion di specialistanan 
medico conhuntamente cu cooperacion den regio. Ademas un 
bista di e AruBIG a ser duna y a enfoce riba Aruba su plan di 
prevencion y turismo medico. 


Minister Dangui Oduber a keda masha contento cu e reunion 
cu e specialistanan, cu a mustra interes amplio pa intercambia 
ideanan y experticionan den e area di salud pa asina sigui 
ofrece un bon calidad di cuido na nos hendenan. ms 

Geoffrey Wever 


MINISTER 


ARUBAVERSE 2.0 CU SU 
SEGUNDO MEET UP NA SAN NICOLAS: 


KICO 
TA WEB 3.0? 


Diaranson 25 di october a tuma luga e di dos edicion di 
Arubaverse 2.0 na The Hub den Caya Principal di San Nicolas. 
E biaha aki a toca e tema di Web 3.0, kico e ta, y kico e ta 
nifica pa e economia di futuro? Minister di Asunto Economico, 
Geoffrey Wever, ta contento di por provee sesionnan educativo 
manera Arubaverse 2.0, mirando cu kier fomenta un ambiente 
empresarial innovativo y moderno cu ta acapara San Nicolas y 
Aruba pa e economia di futuro. 


Internet a cambia desde su inicio na 1990. E prome version, 
Web 1.0, tabata primordialmente pa comparti informacion. 
Rond di añanan 2004 e internet a transforma y bira hopi 
mas interactivo pa no solamente informacion pero tambe pa 
comunica y intercambia cu otro. Esaki ta considera e comienso 
di Web 2.0, y cu esaki tambe a cuminsa e era di colexion di 
data riba e usuarionan. 


Web 3.0 ta considera e proximo paso di e internet, y cu esaki 
ta importante pa papia riba e posibel efecto y oportunidadnan 
cu ta presenta su mes. Web 3.0 ta basa riba un concepto 
caminda mester tin transparencia den tur dato cu ta ser colecta 
y uza. E sistema di “Blockchain” riba cual e Web 3.0 ta basa, 
lo permiti pa por ehempel efectua compra y benta (Smart 
Contracts) di real estate, haci pago of manda placa pa otro 

instantaneamente y na un forma cu ta “by-pass” e mediador, 
esta notario of e banco den e ehempelnan aki. Na 2015 e 
teconolgia di Ethereum historicamente a eherce un Smart 
Contract, caminda a registra e pago di placa digital y a transferi 
e propiedad di un persona pa otro, cual a ser registra den e 
‘Ledger’. 


Den tecnologia di Blockchain, un ‘Ledger’ ta un registro digital 
distribui y desentralisa cu ta warda un historia cronologico y 
inmutabel di tur transaccion y datonan relaciona cu un netwerk 
di Blockchain specifico. E registo specifico aki ta conoci como e 
"blockchain" mes. E ta contene un cadena di bloknan, caminda 
cada blok ta contene un grupo di transaccionnan of datonan, 
y cada blok nobo ta conecta cu e anterior, creando un registo 
sigur y trasparente di historia di e netwerk. 


Mundo ta moviendo den un direccion digital. Tin camindanan 
largo pa cana pa perfecciona tecnologianan existente, pero 
tambe pa update nos sistemanan di educacion y legislacion pa 
por adapta na e desaroyonan teconologico cu tey transforma 
con economia mundial lo draai den futuro. Ta di sumo 
importancia cu nos como pais, y nos ciudadanonan posiciona 
nos mes pa por no solamente sobrevivi, pero prospera den e 
era nobo sin cu nos ta keda (demasiado) atras. MN 

MINISTER 

E siman aki ta inicia un proyecto iniciativa di DPL den estrecho 
cooperacion cu Departamento di Asuntonan Social y Centro di 
Hoben y Famia, e Trayecto pa Progreso Personal y Laboral. 


E meta di e trayecto ta pa inverti den capacitacion di cada 
participante pa eleva su conocimento pa e por progresa y 
prospera laboralmente. 


Un workshop cu lo tin un duracion di 5 siman cu diferente 
facilitadornan, cu ta bay enfoca riba preguntanan cardinal 
manera “ken mi ta, kico mi kier, kico mi por, kico mi ta gusta” 
pues un retrospecto personal profundo pa yuda e participante 
descubri su talento y cualidadnan. Pero durante e curso tambe 
lo instrui e cursistanan riba nan debernan como tambe nan 
derechonan laboral. 


Na final di e curso tur participante lo ricibi un certificado di 
reconocimento. Pero mas importante cu esaki, e cursista lo 
culmina e trayecto aki cu un satisfaccion personal enorme. 


Pa e mandatario encarga cu Labor, e iniciativa aki ta 
sumamente importante pasobra manera el a splica: “cu a 

MINISTER GLENBERT CROES 


TA DESEA DPL, DAS Y CURSISTANAN TUR 


CLASE DI EXITO CU E TRAYECTO 


PERSONAL Y 
LABORAL 


pesar cu desempleo ta bahando na Aruba, nos kier haci cada 
empeño pa cualkier persona cu ta buscando y no ta hayando 
trabou. Nos kier yud'e haya trabou y nos kier yud'e keda cu un 
trabou. Y nos mester pa nos yiunan di tera ta e protagonista, 
ta e actornan principal den e progreso economico y progreso 
laboral di nos Pais.” 


Na final di e Trayecto pa Progreso Personal y Laboral, durante 
cual cursistanan a ricibi training tambe riba con presenta su 
mes durante un entrevista di trabou, DPL lo percura pa cada 
un cursista haya entrevista cu mas cu un dunado di trabou. Y 
Minister Glenbert Croes ta sigur cu danki na e trayecto aki, e 
cursistanan lo haya y keda cu un trabou tambe. 


“Como Minister di Labor, Energia y Integracion mi kier gradici 
y felicita DPL, DAS y Centro pa Hoben y Famia pa e proyecto 
aki. 

Esaki ta un grano mas di empeño den e esfuerso grandi cu 
nos ta haciendo, pa yuda nos hendenan ta e promenan yama 
pa ta e beneficiadornan di e progreso economico cu Aruba ta 
bibando door di percura pa nan haya un trabou pa asina nan 
por progresa den nan bida.” MN 

Crs 


MINISTER 


DI E 


conseho final. 

Diaranson ultimo, Minister Endy Croes a 
atende e reunion cu comision di conseho, 
Restruccion Salarial di e Maestronan. 


E comision di conseho aki a estableci 
na inicio di october 2023 a traves di un 
Ministeriéle beschikking y ta consisti di un 
representante di Ministerio di Enseñansa 
y Deporte Sr. Milko Baiz, directora di 
Departamento di Enseñansa Aruba 
(DEA) Sra. Anne Marie Proveyer, director 
di Dienst Uitvoering Onderwijssubsidies 
(DUOS) Hervé Ruiz, presidente di 
SIMAR Sra. Angelique Quijada y register 
accountant Sr. Franklin de kort. 


Un reunion unda a duna un splicacion 
amplio di e Doorlichting Rapport y 


STRUCTURA DI 
DOCENTENA 


Prome cu 15 di januari 2024 mester presenta un rapport cu e 


MINISTER ENDY CROES 
TA REUNI CU COMISION DI Sr PA DIALOGA TOCANTE 


rd 


N 


avance cu ta haciendo den ensefiansa. 
Minister Endy Croes a indica cu nan kier 
e comision haci un investigacion y trece 
un conseho final prome cu 15 di januari 
2024. 


Mester evalua kico tur mester haci pa e 
structura di salario di e docentenan y si 
esaki por bay den un solo fase of den 
diferente fase. 


Durante aña 2012-2013, a traha riba 
n “functiehuis” nobo y un structura di 
salario nobo pa e sector di ensefiansa. 


Nunca a implementa esaki y awo esaki 
tambe ta 10 afia bieu y no ta di e tempo 
aki mas. E sistema actual ta basa riba 


ALA RIO 


edad, tipo di ensefiansa y autoridad, 
unda cu momento e docente yega e 
edad di 38 aña, no ta sigui crece. 

Pues pa e motibo aki, Minister Endy 
Croes a implementa e aña aki un 
comision di experto pa traha riba un 
modelo y structura moderno di salario pa 
e docentenan. 


Durante e reunion, Minister Endy Croes 
a duna su vision di kico e ta spera di e 
comision aki y a pidi pa nan presenta 
e conseho final tocante e structura di 
salario di e docentenan no mas tarda 
cu 15 di januari 2024, pasobra mester 
evalua cuanto esaki ta bay costa 
Gobierno di Aruba y mester analisa den 
cuanto fase por logra esaki. MN 

MINISTER ENDY CROES: 


A TRATA CON 
MUCHILA CREATIVO 


POR RICIBI FONDO STRUCTURALMENTE 
Y DEN CUADRO DI LEY 


Recientemente, Minister Endy Croes hunto cu colega Minister 
Rocco Tjon y “Chief of Staff” di Ministerio di Husticia y 
Asuntonan Social Sra. Irina Croes a reuni pa trata e topico 
Muchila Creativo. 


Manera ta conoci, Muchila Creativo ta un programa cu ta haya 
fondo door di proyectonan a traves di Ministerio di Enseñansa y 
Deporte. Ministerio di Husticia y Asuntonan Social y Ministerio 
di Asunto General, Innovacion, Organisacion Gubernamental, 
Infrastructura y Planificacion Teritorial tambe ta contribui unda 
ta aloca fondo pa Muchila Creativo. Durante e reunion aki a 
trata e aspecto legal. 


Unda cu a traves di cua canal sea ta CBOS of subsidie, pa 
asina via un solo canal Muchila Creativo por ricibi e fondonan 
y pa structura esaki den cuadro di ley. Minister Endy Croes a 
enfatisa cu a busca tur e consehonan necesario na DWJZ y for 
di e expertonan. 


E reunion aki a trata specificamenete e parti legal pa sali afo 
di un punto di bista con pa dirigi Muchila Creativo pa asina por 
cana e caminda pa yega na e conclusion final con el lo ricibi 
fondo den futuro structuralmente y cu ta cuadra cu e leynan di 
Aruba. Pa conclui, Minister Endy Croes a indica cu e tabata un 
reunion constructivo. MN 

MINISTER GLENBERT CROES: 
Den conexion cu inauguracion di e 


onderstation nobo 
ELMAR A INVERTI UN SUMA DI 


W10 MIYON 
FLORIN 


PA SIGURA CU SUMINISTRO DI 
CORIENTE TA CONTINUO Y CONFIABEL 


Diabierna atardi, Minister di Energia 
Glenbert Croes tabata presente na e 
inauguracion di e onderstation nobo di 
ELMAR na Sabana Blanco. E mandatario 
a expresa di ta sumamente contento 
cu e proyecto aki a keda inaugura y 
cu e inversion grandi aki lo sigura cu e 
suminsitro di coriente lo tuma luga di 
un forma continuo y confiabel pa henter 
comunidad. 


“Awe ta un dia grandi pa ELMAR. 
Awe ta un dia grandi pa Aruba cu 
inauguracion di e substation nobo na 
Sabana Blanco.” E inversion grandi aki, 
ta muestra di e compromiso cu ELMAR 
tin, como compania di pueblo, pa traha 


na bienestar di nos comunidad. Minister 
Croes a splica si, cu ainda no a yega e 
punto na unda por duna e siguransa cu 
coriente no ta bay, pero ta trahando duro 
pa minimalisa e molester cu e baymento 
di coriente ta causa, ora cu p.e. tin un 
problema den e sistema of durante un 
accidente of kabelnan di 50 afia bieu cu 
mester wordo renoba. 


Como Minister di Energia, Glenbert 
Croes a reuni cu ELMAR y cu Utilities pa 
pidi nan pa acelera tur e inversionnan. 
E mandatario a sigura ambos compania 
estatal, cu nan tin e sosten y apoyo di 
Gobierno. 


"E substation aki, tin un inversion di 10 
miyon florin y lo contribui enormemente 
den a plan di ELMAR pa mehora e 
confiabilidad, e calidad y e continuidad 
den suministro di coriente. 

Mi ta hopi orguyoso di e hunta di 
directiva, di e director, di tur empleado y 
di e contratistanan di ELMAR pa e gran 
trabou cu nan a bin ta desplegando, 
pa asina por duna un miho servicio di 
suministro di coriente na comunidad. 


Un pabien na tur esnan cu ta labora na 
ELMAR cue proyecto aki y danki pa boso 
esfuerso y dedicacion na mehoracion di 
e servicio di coriente na nos clientenan" 
Minister Croes a expresa. MN 

SR. JOSE FRANCISCO 
“BUCHI PANAMA” WEVER 


Diabierna anochi, a tuma luga e acto di despedida di nos gran 
baluarte den deporte di Aruba, Sr. Jose Francisco Wever, miho 
conoci como Buchi Panama. 


Minister di Deporte Endy Croes hunto cu ex-Minister di Deporte 
Sr. Ramon Lee, baluarte den deporte di futbol Sr. Tai Kong 
“Dochi” Lee, director di AVB Sr. RandolfLacle, representantenan 
di LIFIDA, team di futbol di LIFIDA, famia, amistad y conocinan 
tabata presente pa despedi y duna homenahe na nos gran 
legandario. 


Dia 8 di augustus di afia 1986, Buchi Panama a funda Liga 
Futbol Infantil di Aruba (LIFIDA). Banda di esaki, Buchi Panama 


tabata e fundado di Organisacion Futbol Damas Aruba (OFDA) 
y a inicia cu e Torneo Himno y Bandera Internacional riba 18 
di maart, categoria U-13. Pa mas cu 25 aña Buchi Panama a 
forma parti di e directiva di AVB y na aña 2021 a nombra Buchi 
Panama como miembro honorario di AVB. 


Un anochi emotivo, unda cu den presencia di sernan keri a 
recorda e trayectoria impresionante di Buchi Panama. Durante 
e acto di despedida, Minister Endy Croes a hiba palabra 
dunando elogio na gran legado cu el a laga den e comunidad 
di Aruba. Finalmente, Minister Endy Croes ta desea familiar, 
amistad y conocinan di Buchi Panama hopi forsa cu nan 
perdida. 

Diabierna ultimo, Minister Endy Croes a presencia ceremonia 
di apertura di e di dies (10) edicion di Caribbean 35 plus 
Women Softball Tournament organisa pa Splash Aruba 
Softball Team. Un total di ocho (8) ekipo di, entre otro, Curacao 
y Boneiro, Hulanda, Sint Maarten y Aruba a bataya pa conkista 
e titulo maximo. E campeonato a inicia diahuebs y a termina 
diadomingo na Aruba Juniors Ballpark. 


E aña aki e campeonato internacional ta dedica na tres (3) 
baluarte cu merecidamente a ricibi un bunita homenahe; Sra. 
Hetty Hertz, Sra. Dora Tina Luydens y Sra. Helene Vrolijk. 
Durante e ceremonia Minister Endy Croes a hiba palabra 
den nomber di Gabinete Wever — Croes Il unda el a desea e 
ekiponan exito. 

Tambe, Minister Endy Croes a expresa cu deporte ta trece nos 
hunto y ta enfatisa cu ta importante pa tene e balornan olimpico 
semper presente, cual ta excelencia, amistad y respet. “Tin 
respet pa bo mes, respet pa otro, respet pa e reglanan di wega 
y respet pa e ambiente deportivo”. 


Mandatario di Deporte a expresa. Pa conclui, Minister Endy 
Croes ta felicta e baluartenan y ta gradicinan pa tur loke cu 
nan a haci pa e deporte di softball na Aruba. 


Alabes e mandatario di Deporte ta felicita e organisado- y 
boluntarionan cu un bunita y exitoso campeonato. Pabien na 
e ekipo ganado Rising Phoenix y sub campeon Treasure New 
Era. Mu 

MINISTER 
ENDY CROES: 


NOS LO 
PRESENTA UN 
PLAN NA 

MINISTER UNDA 

SOSTEN 
PA GARANTISA 


CONTINUIDAD DI E 
PROYECTO DI LEERORKEST 


Recientemente, Minister Endy Croes a reuni 
cu coordinado di Leerorkest Aruba Sra. 
Juliette van Romondt. Manera ta conoci, 
Leerorkest ta un proyecto cu a inicia bou di 
Ministerio di Husticia y ta ricibi 35 mil Euro 
subsidio di Hulanda. 


Durante afia e proyecto a crece. Tin un total 
di cinco (5) scol piloto na Aruba unda cu e 
alumnonan por scoge pa haya les entre seis 
(6) diferente instrumento, entre otro, violin, 
trompet, clarinet, dwarsfluit, cello oftrombone. 


Durante e reunion a trata continuidad di e 
proyecto aki. Sra. van Romondt a presenta un 
plan y splica di e proyecto cu a inicia pa e aña 
escolar aki. Sra. van Romondt a expresa su 
preocupacion pa e fondo cu mester pa asina 
garantisa cu e proyecto por continua durante 
e aña escolar aki. E alumnonan ta inicia cu e 
proyecto den aña 3 y e proyecto a continua 


pa aña 4, 5 y 6. 


Minister Endy Croes a haci e promesa cu el 
lo presenta un plan na Conseho di Minister 
pa mira con tur minister por garantisa 
structuralmente fondo adicional pa e aña 
2024 y pa e añanan nos dilanti. 


Pa asina Leerorkest Aruba por haya e fondo 
necesario pa paga e docentenan profesional 
cu ta dedica hopi ora henter siman pa siña 
nos hobennan toca diferente instrumento 
musical y asina contribui na un manera hopi 
positivo na nan desaroyo. 


Pues, Minister Endy Croes a priminti cu lo 
presenta e plan na Conseho di Minister unda 
el lo pidi sosten pa e proyecto bunita aki. 
Minister Endy Croes a indica cu e lo keda 
den contacto cu nan, pa asina evalua con por 
contribui na e proyecto bunita aki. MN 


NOS MISION PA 
CONSCIENTISA 


A LR di October pa hopi, ta un luna cu 


por sinti diferente. Den e luna aki, algun 
hende muhe ta bisti roos pa festeha nan 
triunfo, algun ta celebra e luna 
discretamente den nan proceso, algun ta 
biba e perdida di un ser stima, y otro ta 
sinti nan mes so y tristo. 


Den e luna aki, Luna di Conscientisacion 
di Cancer na Pecho, como ciudadanonan 
concerni, ban uni pa normalisa e 
sentimentonan aki. October Roos, bisti 
algo roos pa mustra sosten na esnan cu a 
cura, famianan cu a perde nan ser stima, 
na esnan cu tin cancer na pecho y esnan 
cu a keda sinti nan mes nan so y tristo 
despues cu nan a haya sanacion. 


2023 ANA DI UNION Y POSITIVISM 


